Zigurat

Zigurat (Cuneiform: 𒅆𒂍𒉪, Akkadian: , D-stem of  'montok popokito, montok popoingkawas', serumpun miampai do boros Semitik suai miagal do boros Hebrew zaqar (זָקַר) 'popokito'intangai nogi Akkadian zaqru 'popokito, akawas', kopiagal do Hebrew zaqur (זָקוּר) 'popokito, popoingkawas') nopo nga' iso kawo struktur winonsoi di agayo id Mesapotamia kuno. Iti nopo nga' kibontuk do sebatian kitingkat do mogisusuhut id monikid tingkat toi ko' taang. Zigurat di okito kopio nopo nga' kohompit no Great Ziggurat of Ur id somok do Nasiriyah, Ziggurat of Aqar Quf somok do Baghdad, nohias no dinondo Etemenanki id Babylon, Chogha Zanbil id Khūzestān om Tepe Sialk. Otumbayaan o Sumerian do poingion o kinorohingan id sawat do kuil dii, mantad di, imam om soosongulun di bobos pantangon di suai no milo sumuang id kinoyonon dii. Tongotulun Sumeria diti nopo nga' manahak do tulun diti do tutungkap miagal do tuunion, asil pomutanaman om nogi tinunturu patung sambayangan montok mamagayat diolo mion id kuil dii.

 Sajara 
Hogot zigurat nopo diti nga' naanu mantad ziqqurratum (kinawas, timpak), id Assyria kuno. Mantad zaqārum, montok maan poingkawaso. Ziggurat of Ur nopo nga' zigurat Neo-Sumerian winonsoi di Raja Ur-Nammu, montok patahakon kumaa di Nanna/Sîn sabaagi tanda do kapamantangan kiikiro do abad ko-21 BC maamaso do Dinasti Kotolu do Ur.

 Kotolinahasan 

Tumanud do puru arkeologi Harriet Crawford,

Akses kumaa kuil nopo nga' kosiliu do iso siri tanjakan montok iso boogian do zigurat toi ko' tanjakan lingkaran mantad kotimpuunon gisom timpak. Zigurat Mesapotamian nopo nga' okon ko' kinoyonon montok sambayangan publik toi ko' karamayan. Otumbayaan yolo do iri nopo nga' kinoyonon montok kinorohingan, om monikid bandar nopo nga' haro kinorohingan poinsoosondii. Imam di noonuan no kasaga'an id zigurat toi ko' bilik id tapak, om kitonggungan yolo montok mantamong do kinorohingan dii om manahak toinsanan kominagan diolo. Imam nopo dii nga tulun Sumerian ii bobos kikuasa om masyarakat do Assyro-Babylonian.

Iso zigurat di atamangan kopio nopo nga' Chogha Zanbil id kabataan do Iran. Sialk id zigurat, id Kashan, Iran, nopo nga' iso zigurat di bobos otuo, winonsoi di osopung alaf ko-3 BCE. Reka bontuk zigurat nopo nga' winonsoi mantad do tapak otigas ii pinopoion do kuil, kumaa sinundu matematik om pamansayan ii papahangkum do piipiro simbau om id sawat nopo nga' kuil.

Poomitanan nopo zigurat di ouhan nga Kuil Topurak id Uruk, maamaso Sumer kuno. Zigurat di nopo nga impohon montok pinoingkakatan do Kuil Topurak. Kitudu iti montok popoinsomok do kuil diti kumaa syurga, om popotounda do akses mantad tana maya do tukad. Otumbayaan o tulun Mesapotamia do kuil piramid diti nopo nga popioput do tawan om pomogunan. I kopiipio nopo, zigurat id Babylon i kingaran do Etemenanki, kirati do "Walai impohon do tawan om pomogunan]] id suang do boros Sumeria.

Tadauwulan pinamansayan nopo nga au noilaan, miampai tadauwulan di pinosogu nopo nga abad kohopod om apat gisom kosiam Sobolum Masihi, miampai bukti teks di popokito kaharaan id milenium kumoduo. Hali pia miagal di, au ogumu impohon do noolu mantad struktur tagayo diti, nga kinorubaan arkeologi om ponuatan sajara popoili do menara diti id apat taang mogikaakawo warana, id sawat dau nopo nga haro kuil di olumis kopio kokitanan. Kuil diti nogi nga noritan do naca'at no om pinakakal o warana Indigo, kopisudong miampai boogian sawat do taang. Noilaan nogi do kiwaa tolu tukad kumaa kuil, duo mantad dii (piniapit miampaping) roitan sabaagi do koinsawat sampapas no mantad kinawas zigurat.

 Pokomoyon om kapansalan 
Tumanud di Herodotus, id boogian sawat monikid zigurat nopo nga haro o kuil, sundung aiso iso pia mantad kuil i noolu. Iso fungsi praktikal zigurat nopo nga kinoyonon takawas hinonggo tongoimam kaanu mogidu mantad waig di minkawas monikid toun, om momolondod do tana tosiriba om momoluyud kinoyonon soginayo ratusan kilometer, poomitanan, luyud 1967.Aramco World Magazine, Mac–April 1968, ms. 32–33 Iso kaagu fungsi praktikal zigurat nopo nga montok koumoligan. Gama do aanu o kuil diti akseson momoguno tolu tukad, piipiro mongungumolig milo mogodu do tulun okon ko' imam mantad monuluku doo upacara id kuil id sawat do zigurat, miagal do ritual kotimpuunan miagal do misteri Eleusinian, mogonsok taakanon korban om montutud to tayam korban. Monikid zigurat nopo nga soboogian mantad kompleks kuil i kohompit no liwang, linimput poopian, linimput ponsuan om tionon, id posorili nopo nga haro ido bandar, om kinoyonon do tulun montok sumambayang. Iti nogi nga iso struktur di osundu.

 Pongaruh 
Ponuatan alkitabiah kokomoi Menara Babel pinoungkait miampai Ulama nokoburu miampai goos do pamansayan saragaagayo do zigurat Mesopotamia, om khusus montok zigurat Etemenanki id Babylon gama do Menara Babel Stele popotolinahas ponondulian i winonsoi di Nebuchadnezzar II.

Tumanud piipiro surupu sajara reka bontuk piramid Mesir, lobi-lobi po reka bontuk mogisiisimbau piramid bobos totuo (Piramid Zoser id Saqqara, 2600 BCE), evolusi mantad zigurat i winonsoi id Mesapotamia kanto."The stepped design of the Pyramid of Zoser at Saqqara, the oldest known pyramid along the Nile, suggests that it was borrowed from the Mesopotamian ziggurat concept." in  Karait o tulun suai do Piramid Zoser om Piramid Mesir di osopung kopio nopo nga naanu mantad pamalabangan di Mastaba, i kibontuk do tirikohonon.How the Great Pyramid Was Built By Craig B. Smith"The earliest pyramid was the step pyramid of Djoser (2668-2649 BCE) at Saqqara, and was an evolution of the traditional Mastaba tomb, a bench-shaped superstructure" in 

Bontuk zigurat nopo nga nakawaya koingkakaton id suang do inus winonsoi nokoburu om inus winonsoi Brutalis antakan di toun 1970-an. Bongunan Al Zaqura nopo nga bongunan karajaan i poinladsong id Baghdad. Borkhidmat iti sabaagi do upis kumaa luguan montiri id Iraq. Tua' pomusarahan kinapamansayan do Hotel Babylon id Baghdad nopo nga mantad zigurat. Bongunan Koisaan Chet Holifield ointutunan sabaagi do "zigurat" gama do bontuk dau. Iti nopo nga bongunan karajaan Amerika Syarikat id Laguna Niguel, California, winonsoi id pialatan do toun 1968 om 1971. Poomitanan potilombus kohompit no The Ziggurat id Kotonobon Sacramento, California, om Bongunan SIS id London.

 Intangai nogi 
 :Category:Ziggurat style modern architecture
 Minoan palace
 Mound
 Pyramid
 Stupa

 Sukuon 
 Potikan 

 Toud 





 Pambasaan potilombus 











 Noputan labus 

 UNESCO Heritage site for Choqa Zanbil ziggurat, Iran.
 Article on the status of Sialk ziggurat, Iran.


Kategori:Sumerian art and architecture
Kategori:Babylonia
Kategori:Pyramids in Asia
Kategori:Ancient Near East temples
Kategori:Archaeology of Iraq
Kategori:Earth structures